PRITARTA

 Šakių rajono savivaldybės tarybos

 2020 m. sausio 24 d. sprendimu Nr. T-35

ŠAKIŲ RAJONO SAVIVALDYBĖS

BIUDŽETINĖS ĮSTAIGOS

ŠAKIŲ SOCIALINIŲ PASLAUGŲ CENTRO

2019 METŲ VEIKLOS ATASKAITA

TURINYS

[I. BENDROSIOS NUOSTATOS 3](#_Toc29449384)

[II. CENTRO TIKSLAI, UŽDAVINIAI IR TEIKIAMOS PASLAUGOS 5](#_Toc29449385)

[III.INFORMACIJA APIE TIKSLŲ ĮGYVENDINIMĄ 6](#_Toc29449386)

[3.1. Pagalbos į namus skyrius 6](#_Toc29449387)

[3.2. Dienos socialinės globos skyrius 7](#_Toc29449388)

[3.3. Paramos šeimai skyrius 7](#_Toc29449389)

[3.4. Globos centras 8](#_Toc29449390)

[3.5. Atviras jaunimo centras 10](#_Toc29449391)

[3.6. Neįgaliųjų aprūpinimas techninės pagalbos priemonėmis 11](#_Toc29449392)

[3.7. Techninės pagalbos priemonių nuoma 11](#_Toc29449393)

[3.8. Asmeninės higienos ir priežiūros paslaugos 12](#_Toc29449394)

[3.9. Transporto paslauga 12](#_Toc29449395)

[IV. PAPILDOMOS VEIKLOS 12](#_Toc29449396)

[V. CENTRO FINANSAVIMAS 13](#_Toc29449397)

[VI. DOKUMENTŲ VALDYMAS 15](#_Toc29449398)

[VII. IŠORINĖ IR VIDINĖ KOMUNIKACIJA 16](#_Toc29449399)

[VIII. STIPRYBĖS, SILPNYBĖS, GALIMYBĖS IR GRĖSMĖS 17](#_Toc29449400)

I. BENDROSIOS NUOSTATOS

Šakių rajono savivaldybės tarybos 2006 m. gruodžio 21 d. įsteigta biudžetinė įstaiga - Šakių rajono savivaldybės Šakių socialinių paslaugų centras (toliau – Centras), adresu: Muziejaus g. 2, Girėnų k., Šakių r., įm. k. 300665444, tel. (8-345)52294, el. paštas sakiu.spcentras@gmail.com, el. svetainė – [www.sakiuspc.lt](http://www.sakiuspc.lt), turi juridinio asmens statusą.

Centras vykdydamas jam pavestas funkcijas vadovaujasi Lietuvos Respublikos įstatymais ir nutarimais, Lietuvos Respublikos socialinės apsaugos ir darbo ministro įsakymais, teisės aktais, Šakių rajono savivaldybės tarybos sprendimais, Šakių rajono savivaldybės mero potvarkiais, Šakių rajono savivaldybės administracijos direktoriaus įsakymais, reglamentuojančiais Centro veiklą ir teikiamas socialines paslaugas. Centras savo veiklą vykdo vadovaudamasis Šakių rajono savivaldybės tarybos 2018 m. spalio 25 d. sprendimu Nr. T-337 patvirtintais Centro nuostatais.

**Informacija apie Centro direktorių**

Direktorė Vilma Bielskienė

Gimimo data ir vieta: 1969 m. vasario 20 d., Kruopių k., N. Akmenės r.

Išsilavinimas:

Magistro laipsnis, Mykolo Romerio universiteto Politikos ir vadybos fakulteto, viešojo administravimo, studijų kryptis Viešasis administravimas, Savivaldos institucijų administravimas.

Šiaulių universitete baigė socialinės pedagogikos ir psichologijos studijų programą ir jai suteiktas socialinio darbo bakalauro kvalifikacinis laipsnis ir socialinio pedagogo profesinė kvalifikacija.

Šiaulių universitete baigė pradinio ugdymo pedagogikos ir etikos studijų programą ir jai suteiktas edukologijos bakalauro kvalifikacinis laipsnis ir mokytojo profesinė kvalifikacija.

Šeimyninė padėtis: ištekėjusi.

Nuo 2007 m. iki dabar - Centro direktorė.

Seminarai ir mokymai:

1. 2019 m. kovo 5 d. mokymai ,,Pedagogų ir švietimo pagalbos specialistų kvalifikacijos tobulinimas“, 8 val.
2. 2019 m. kovo 5 d. - 2019 m. gegužės 8 d. „Supervizijos“, 10 akad. val.
3. 2019 m. birželio 12 d. mokymai „Lyčių lygybė ir paslaugų teikimas“, 8 val.
4. 2019 m. liepos 11 - 12 d. mokymai „Tarpinstitucinio bendradarbiavimo įgūdžių ugdymo programa, taikant socialinio darbo supervizijos ir patikrinimo mokymo metodus“, 16 akad. val.
5. 2019 m. liepos 25 - 26 d., mokymai „Socialinių paslaugų įstaigų, diegiančių EQUASS kokybės sistemą, vadovų mokymai“, 16 val.
6. 2019 m. gruodžio 3 d., projekto mokymai „Užtikrinkime vaiko gerovę kartu“, 4 val.
7. 2019 m. gruodžio 3 - 4 d., mokymai „Socialinio darbo su klientu įgūdžių tobulinimas (Į spendimus orientuotas konsultavimas)“, 16 akad. val.

**Valdymas ir kompetencija**

Vadovaujantis Šakių rajono savivaldybės tarybos 2019 m. rugsėjo 13 d. sprendimu Nr. T-276 „Dėl rajono savivaldybės tarybos 2019 m. vasario 22 d. sprendimo Nr. T-76 „Dėl biudžetinės įstaigos Šakių socialinių paslaugų centras didžiausio leistino pareigybių skaičiaus nustatymo“ pakeitimo“, Centre patvirtintas didžiausias leistinas pareigybių skaičius - 72,88 pareigybės.***1 paveikslėlis.*** *Centro valdymo struktūra*

**Direktorius (1)**

**Ūkvedys (0,3)**

**Sekretorius (1)**

**Direktoriaus pavaduotojas socialiniams reikalams (1)**

**Vyr. buhalteris (1)**

**Apskaitininkas (1)**

**Globos centras**

**Psichologas (1)**

**Valstybinės vaiko teisių apsaugos tarnybos atestuotas asmuo (2)**

**Socialinis darbuotojas (2)**

**Kliento aptarnavimo specialistas (1)**

**Vairuotojas (1)**

**Asmeninės higienos ir priežiūros paslaugos**

**Socialinis darbuotojas (1)**

**Valytojas (0,5)**

**Atviras jaunimo centras**

**Jaunimo darbuotojas (1,5)**

**Kūrikas (1)**

**Dienos socialinės globos skyrius**

**Socialinis darbuotojas (0,9)**

**Socialinio darbuotojo padėjėjas (11,43)**

**Slaugytojas (0,9)**

**Slaugytojo padėjėjas (5,7)**

**Masažuotojas (0,9)**

**Paramos šeimai skyrius**

**Atvejo vadybininkas (4)**

**Socialinis darbuotojas (1)**

**Socialinis darbuotojas dirbantis su šeima (14)**

**Pagalbos į namus skyrius**

**Socialinis darbuotojas (1)**

**Socialinio darbuotojo padėjėjas (16,75)**

***2 paveikslėlis.*** *Centro darbuotojų pasiskirstymas pagal išsilavinimą*

Centre 2019 m. gruodžio 31 d. duomenimis daugiausiai dirbančių darbuotojų turi įgytą aukštąjį universitetinį išsilavinimą (20 darbuotojų), aukštąjį neuniversitetinį išsilavinimą (18 darbuotojų), aukštesnįjį išsilavinimą (15 darbuotojų), profesinį išsilavinimą (15 darbuotojų) ir vidurinį išsilavinimą (14 darbuotojų).

Socialiniai darbuotojai ir jų padėjėjai privalo periodiškai tobulinti savo profesinę kompetenciją ne mažiau kaip 16 akademinių valandų per kalendorinius metus.

2019 m. vasario mėn. paruoštas ir Centro direktoriaus patvirtintas socialinių darbuotojų ir jų padėjėjų profesinės kompetencijos tobulinimosi planas. Tobulinant darbuotojų profesinę kompetenciją suorganizuoti 6 seminarai:

* 2019 m. kovo 28 d. seminaras „Naujausias universalus intervencijos modelis (UIM) socialiniame darbe", 8 akad. val., dalyvavo 21 darbuotojas;
* 2019 m. kovo 29 d. - spalio 14 d. grupės supervizija, 36 akad. val., dalyvavo 24 darbuotojai ir 1 budintis globotojas;
* 2019 m. gegužės 8 d. seminaras „Asmenų, turinčių psichikos negalią, globa ir slauga. Integralios pagalbos iššūkiai ir etika“, 8 akad. val., dalyvavo 40 darbuotojų;
* 2019 m. rugsėjo 19 d. seminaras „Pozityvus mąstymas psichinės sveikatos pagrindas“, 4 akad. val., dalyvavo 59 darbuotojai;
* 2019 m. spalio 8 d. seminaras „Kaip pergudrauti stresą? Streso valdymo technikos“, 4 akad. val., dalyvavo 57 darbuotojai;
* 2019 m. gruodžio 3 - 4 d. seminaras „Socialinio darbo su klientu įgūdžių tobulinimas (Į sprendimus orientuotas konsultavimas)", 16 akad. val., dalyvavo 26 darbuotojai.

Centro darbuotojai dalyvavo ir kituose įvairiuose mokymuose, seminaruose ir konferencijose.

II. CENTRO TIKSLAI, UŽDAVINIAI IR TEIKIAMOS PASLAUGOS

**Centro tikslai:**

* teikti socialines paslaugas Šakių rajono gyventojams, kurie dėl amžiaus, neįgalumo, socialinių problemų negali savarankiškai pasirūpinti visaverčiu asmeniu, šeimos gyvenimu ir dalyvauti visuomenės gyvenime.
* sudaryti sąlygas asmeniui, šeimai ugdyti ar stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, taip pat padėti įveikti socialinę atskirtį ir integruotis į visuomenę.

**Centro uždaviniai:**

* organizuoti ir teikti kokybiškas socialines ir sveikatos priežiūros paslaugas, atsižvelgiant į gyventojų poreikius ir Centro galimybes.
* gerinti socialinių paslaugų kokybę ir plėsti teikiamas socialines paslaugas, orientuotis į socialinių paslaugų įvairovę atsižvelgiant į Centro finansines galimybes, turimą materialinę bazę bei žmogiškuosius išteklius.
* plėtoti socialines paslaugas žmogaus gyvenamojoje vietoje savivaldybės nustatyta tvarka.
* įgyvendinti socialinių paslaugų teikimo programas, projektus, pavestas funkcijas.

**Centro teikiamos paslaugos:**

* bendrosios socialinės paslaugos – informavimo, konsultavimo, tarpininkavimo ir atstovavimo, sociokultūrinės;
* pagalbos į namus paslaugos;
* Integralios pagalbos (dienos socialinės globos) asmens namuose paslaugos;
* socialinės priežiūros ir pagalbos šeimai paslaugos;
* globos centro paslaugos;
* atviras darbas su jaunimu;
* neįgaliųjų aprūpinimas techninės pagalbos priemonėmis;
* techninės pagalbos priemonių nuoma;
* asmeninės higienos ir priežiūros paslaugos Kudirkos Naumiestyje;
* transporto organizavimo ir teikimo paslaugos.

**2019 m. vykdyti projektai:**

* projektas „Integralios pagalbos plėtra Šakių rajone“;
* projektas **„Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra“;**
* **projektas „Socialinių paslaugų kokybės gerinimas, taikant Equass kokybės sistemą**“**;**
* projektas „Gera sveikata - kokybiškesnis gyvenimas“;
* projektas „Jaunimas ošia 2019“;
* projektas „Mobilus startas“;
* projektas **„**Buities tvarkymo paslaugų plėtra ir savanoriškos veiklos skatinimas Šakių mieste**“**.

**Papildoma veikla:**

* dalyvavimas labdaros ir paramos fondo „Maisto bankas“ akcijose;
* koordinavimas ir dalinimas paskutinės dienos produktų iš „Palink“ ir ,,Maxima" prekybos tinklų;
* dalyvavimas akcijoje ,,Vaikų svajonės".

III.INFORMACIJA APIE TIKSLŲ ĮGYVENDINIMĄ

3.1. Pagalbos į namus skyrius

Pagalbos į namus paslaugos - tai asmens namuose teikiama pagalba, padedanti asmeniui (šeimai) tvarkytis buityje bei dalyvauti visuomenės gyvenime.

2019 m. pagalbos į namus paslaugos suteiktos 161 paslaugų gavėjui. 2019 m. sausio 1 d. paslaugų gavėjų skaičius – 116, 2019 m. gruodžio 31 d. - 126.

 2019 m. gauti 45 sprendimai teikti paslaugas naujiems paslaugų gavėjams.

 2019 m. nutrauktos 35 pagalbos į namus paslaugų teikimo sutartys, iš jų:

* 12 asmenų mirus;
* 3 asmenims perėjus į projektą „Integralios pagalbos plėtra Šakių rajone“;
* 14 asmenų raštiškai atsisakius paslaugų (išvyko gyventi į kitą rajoną, pas vaikus ir kt.);
* 5 asmenims apsigyvenus globos namuose;
* 1 asmeniui, kadangi reikalingos paslaugos neįėjo į pagalbos į namus paslaugų sudėtį.

2019 m. 2 asmenims pagalbos į namus paslaugos dėl objektyvių aplinkybių pakeistos į pagalbos pinigais paslaugą. Centras sudarė su asmeniu pagalbos teikimo sutartį, pagal kurią kiekvieną mėnesį mokami pagalbos pinigai.

2019 m. pasirašytos pagalbos į namus paslaugų teikimo sutartys ir jų priedai:

* 111 paslaugų gavėjų pasirašyti sutarties priedai dėl pasikeitusio mokesčio už pagalbos į namus paslaugas;
* 45 sutartys su naujais klientais;
* 2 sutartys dėl pagalbos pinigų mokėjimo.

2019 m. socialinė darbuotoja 343 kartus lankėsi pas paslaugų gavėjus, iš jų:

* 111 - dėl sutarties priedo pasirašymo, pasikeitus mokesčiui už paslaugas;
* 47 - dėl naujų sutarčių pasirašymo;
* 105 - dėl paslaugų gavėjų poreikių peržiūrėjimo;
* 80 - dėl kitų priežasčių (susipažinimas su paslaugų gavėju, darbuotojų supažindinimas su naujais paslaugų gavėjais, nenumatytų situacijų sprendimas paslaugų gavėjo namuose).

2019 m. vykdyta anoniminė anketinė apklausa skirta išsiaiškinti teikiamų socialinių paslaugų kokybę, kurios metu apklausti 93 pagalbos į namus paslaugų gavėjai. Anketos duomenimis pradėjus teikti pagalbos į namus paslaugas 66 asmenims jų gyvenimo kokybė labai pagerėjo, 27 asmenims - pagerėjo arba pagerėjo iš dalies.

3.2. Dienos socialinės globos skyrius

**(Projektas „Integralios pagalbos namuose plėtra Šakių rajone“)**

Centras 2016-2020 m. laikotarpiu įgyvendina iš Europos Sąjungos struktūrinių fondų lėšų bendrai finansuojamą projektą „Integralios pagalbos plėtra Šakių rajone“ Nr. 08.4.1-ESFA-V-418-01-0014.

Integralios pagalbos (dienos socialinės globos) paslaugos – tai visuma slaugos ir socialinių paslaugų, kurias teikiant asmeniui tenkinami slaugos ir socialinių paslaugų poreikiai, teikiama nuolatinė kompleksinė specialistų pagalba ir priežiūra dienos metu asmens namuose.

**Integralios pagalbos (dienos socialinės globos) asmens namuose paslaugos teikiamos remiantis gautomis licencijomis,** kurios suteikia teisę verstis asmens sveikatos priežiūros veikla ir teikti šias paslaugas:

* slaugos: bendrosios praktikos slaugos, bendruomenės slaugos;
* kitą ambulatorinės asmens sveikatos priežiūros – masažo.

2019 m. Integralios pagalbos (dienos socialinės globos) paslaugos suteiktos 43 asmenims, iš jų:

* 35 - senyvo amžiaus;
* 6 – suaugę su negalia;
* 2 – vaikai su negalia.

2019 m. nutrauktos Integralios pagalbos (dienos socialinės globos) paslaugos 13 asmenų, iš jų:

* 10 mirus;
* 3 raštiškai atsisakius (2 - rūpinsis artimieji, 1 - išvyko gyventi į globos namus).

2019 m. sudaryta 14 naujų Integralios pagalbos (dienos socialinės globos) paslaugų teikimo sutarčių.

2019 m. socialinė darbuotoja 184 kartus lankėsi pas paslaugų gavėjus, iš jų:

* 14 - dėl naujų sutarčių pasirašymo;
* 22 - dėl paslaugų gavėjų poreikių vertinimo;
* 27 - dėl sutarties priedo pasirašymo, pasikeitus mokesčiui už paslaugas;
* 35 – dėl planinių darbuotojų patikrinimo;
* 59 - dėl iškilusių įvairių problemų;
* 27 – dėl anketinės paslaugų kokybės vertinimo apklausos.

Integralios pagalbos (dienos socialinės globos) paslaugų gavėjų artimiesiems yra teikiamos individualios konsultacijos. 2019 m. suteiktos individualios konsultacijos 43 šeimos nariams, prižiūrintiems savo artimuosius namuose, suteikiant reikalingų žinių ir įgūdžių artimųjų priežiūros ir slaugos srityje. Taip pat paslaugų gavėjams suteiktos 137 konsultacijos (kabinete ir telefonu) įvairiais socialinių paslaugų klausimais.

2019 m. slaugytoja įvertino slaugos poreikius 33 paslaugų gavėjams.

2019 m. masažo paslaugos teiktos 23 klientams, iš viso ši paslauga suteikta 1141 kartą.

3.3. Paramos šeimai skyrius

Paramos šeimai skyriausveiklos tikslas – palaikyti ir atstatyti šeimų savarankiškumą atliekant įvairias visuomeniniame ir asmeniniame (šeimos) gyvenime reikalingas funkcijas: nustatyti šeimų ir vaikų, augančių šiose šeimose, socialinių paslaugų poreikį, planuoti ir teikti bendrąsias bei specialiąsias (socialinės priežiūros) socialines paslaugas šeimoms ir vaikams namuose.

Organizuojant socialinių įgūdžių ugdymo ir palaikymo paslaugas, teikiamos bendrosios socialinės paslaugos: informavimo, konsultavimo, tarpininkavimo, atstovavimo, aprūpinimo būtiniausiais drabužiais ir avalyne, transporto organizavimo, paslaugos, sociokultūrinės paslaugos, asmens higienos paslaugų organizavimas, lydėjimas į įvairias įstaigas ir pan., bei specialiosios socialinės paslaugos: kasdienio gyvenimo įgūdžių ugdymas ir palaikymas, darbinių gyvenimo įgūdžių ugdymas ir palaikymas, psichologinės, psichosocialinės.

2019 m. sausio 1 d. paramos šeimai skyrius paslaugas teikė 163 šeimoms, o 2019 m. gruodžio 31 d. - 160 šeimų.

2019 m. naujai pradėtos teikti socialinės priežiūros ir pagalbos paslaugos 60 šeimų.

2019 m. nutrauktos socialinės priežiūros ir pagalbos paslaugos 63 šeimoms, iš jų:

* 8 - dėl vaikų pilnametystės;
* 10 - dėl šeimų išvykimo gyventi į kitą rajoną;
* 3 - dėl vaikų nuolatinės globos (rūpybos) nustatymo;
* 42 - dėl gebėjimo šeimai savarankiškai funkcionuoti.

2019 m. socialinės darbuotojos dirbančios su šeimomis sudarė 158 individualius planus. Teikiant socialinės priežiūros ir pagalbos paslaugas šeimoms gyvenančioms Šakių rajone, 14700 kartų lankytasi šeimų namuose, taip pat šeimos konsultuotos apie 18700 kartų, iš jų apie 9000 kartų konsultacijos suteiktos telefonu.

**Atvejo vadybos procesas**

Atvejo vadybos procesu siekiama formuoti ir stiprinti šeimos gebėjimus naudotis egzistuojančia pagalbos sistema, savarankiškai spręsti kylančias problemas, rasti geriausią problemos sprendimo būdą ir suteikti šeimai ir vaikui tokią pagalbą, kuri ne tik padėtų išspręsti vaiko ir šeimos problemas, bet ir sudarytų sąlygas šeimai ir vaikui patiems siekti reikiamų pokyčių, užtikrinančių vaiko saugumą. Centre atvejo vadybos procesą koordinuoja keturios atvejo vadybininkės.

2019 m. atvejo vadybininkės suteikė šeimoms šias paslaugas:

* 58 naujoms šeimoms inicijavo atvejo vadybą;
* sudarė 397 pagalbos planus;
* 93 kartus pervertino poreikius šeimoms;
* apie 10000 kartų šeimas informavo įvairiais gyvenimo klausimais;
* apie 6100 kartų konsultavo socialines darbuotojas dirbančias su šeimomis.
* 414 kartų tarpininkavo sprendžiant įvairias socialines problemas tarp šeimos ir kitų specialistų ar organizacijų.

2019 m. inicijuota 460 atvejo vadybos posėdžių, kurių procesui, reikalingai informacijai gauti, išsiųsti 508 raštai, gauti - 420.

2019 m. dirbama su atvejais, kuriems nustatyti grėsmės lygiai:

* pirmas grėsmės lygis nustatytas 238 vaikams.
* antras grėsmės lygis nustatytas 12 vaikų, iš kurių 3 vaikai gražinti į biologinę šeimą.

Dirbant su priklausomybę turinčiomis šeimomis, siekiant jų gerovės, bendradarbiaujant su įvairiomis įstaigomis/organizacijomis, 2019 m. nuo priklausomybės alkoholiui gydėsi:

* ilgalaikėje reabilitacijoje - 6 asmenys;
* Minesotos programoje - 5 asmenys;
* vaikų ir jaunimo reabilitacijoje - 2 asmenys;
* ankstyvosios intervencijos reabilitacijoje (nepilnamečiai) - 3 asmenys.

Viešinant atvejo vadybos procesą:

* parengti informaciniai lankstinukai;
* suorganizuoti 2 renginiai: dailės terapija ir advento popietė;
* Marijampolės savivaldybėje tarpžinybinio pasitarimo metu pasidalinta gerąja patirtimi.

3.4. Globos centras

Globos centro veiklos tikslas – užtikrinti, kad visiems įvaikintiems vaikams, globėjų, nesusijusių giminystės ryšiais, globėjų giminaičių globojamiems (rūpinamiems) vaikams, budinčių globotojų prižiūrimiems vaikams bei budintiems globotojams, globėjams giminaičiams, įtėviams ar asmenims, ketinantiems jais tapti, būtų prieinama ir suteikiama reikalinga konsultacinė, psichosocialinė, teisinė ir kita pagalba siekiant tinkamo vaiko, įvaikio ugdymo ir auklėjimo šeimai artimoje aplinkoje.

2019 m. iš nesaugios vaikui aplinkos paimta 12 vaikų, kuriems nustatyta laikinoji globa, iš jų:

* gegužės 30 d. pas globėją, susijusį giminystės ryšiais, apgyvendintas 1 vaikas;
* birželio 21 d. pas dvi budinčias globotojas apgyvendinti 6 vaikai. Vienai budinčiai globėjai nutraukus veiklą, liepos 16 d. pas globėją, nesusijusią giminystės ryšiais, apgyvendinti 3 vaikai;
* liepos mėn. pas globėją, nesusijusią giminystės ryšiais, apgyvendinti 2 vaikai;
* liepos - rugsėjo mėn. šeimynose apgyvendinti 3 vaikai.

2019 m. nutraukta laikinoji globa (rūpyba) 3 vaikams, kurie grąžinti biologiniams tėvams.

**Globos koordinavimas:**

2019 m. globos centro darbuotojai koordinavo globą 115 vaikų, iš jų:

* 7 vaikai globojami (rūpinami) budinčių globotojų šeimose;
* 39 vaikai globojami globėjų, nesusijusių giminystės ryšiais, šeimose;
* 43 vaikai globojami giminaičių šeimose;
* 26 vaikai globojami šeimynose.

2019 m. suteiktos informavimo, konsultavimo, atstovavimo ir tarpininkavimo paslaugos, iš jų:

* 503 individualios konsultacijos globėjams ir jų vaikams;
* 1187 informavimo paslaugos;
* 30 tarpininkavimo paslaugų;
* 6 kartus atstovauta budinčiam globotojui seniūnijoje dėl išmokų sutvarkymo.

2019 m. globos centro darbuotojai:

* 32 kartus dalyvavo vaiko laikinosios globos (rūpybos) peržiūrose;
* suorganizavo 5 susitikimus su biologiniais tėvais, giminaičiais;
* atliko 12 globos kokybės vertinimų bei parengė globos vertinimo kokybės išvadas;
* parengė 2 išvadas dėl globos įstaigoje globojamo (rūpinamo) vaiko galimybių laikinai svečiuotis šeimoje;
* atliko 85 individualius vaiko poreikių vertinimus;
* užpildė 115 susitikimo protokolų, iš jų – 92 asmens namuose ir 23 - globos centre;
* parengė ir užpildė 33 globojamo vaiko aplankymo aktus;
* sudarė 39 individualius vaiko pagalbos planus.

2019 m. suorganizuota budinčių globotojų, globėjų, nesusijusių giminystės ryšiais, globėjų giminaičių, įtėvių paieška bei vykdyta gerosios vaiko globos (rūpybos), priežiūros, įvaikinimo srityje sklaida:

* Šakių „Varpo“ mokykloje;
* Šakių rajono savivaldybės viešojoje bibliotekoje;
* Šakių rajono savivaldybės Bendruomeniniuose šeimos namuose;
* Šakių rajono Girėnų bendruomenės centre;
* Šakių miesto šventėje „Vaikystės miestas“;
* Šakių rajono spaudoje „Laikraštis Valsčius“ ir „Draugas“ išspausdinti straipsniai: „Vaikai namų šiluma džiaugiasi ne valdiškuose namuose“, „Namų šilumą bei prieglobstį vaikams dovanoja globėjai“, „Globėjų diena ir su globėjais, ir su globotiniais“, „Mokymus baigė dar viena būsimų globėjų grupė“;
* suorganizuotas renginys, globėjų dienos proga „Šeimų piknikas“, kuriame dalyvavo 33 globėjai ir vaikai;
* suorganizuota globėjų (rūpintojų) Kalėdinė popietė, kurioje dalyvavo 24 globėjai ir vaikai;
* Centro internetinėje svetainėje nuolat atnaujinama informacija apie pasikeitimus globos srityje.

2019 m. globos centre vyko dveji įvadiniai mokymai skirti būsimiems globėjams ir įtėviams, kuriuos lankė 9 šeimos, iš kurių:

* 1 šeima kreipėsi dėl įvaikinimo;
* 1 šeima kreipėsi dėl tapimo šeimynos dalyviu;
* 6 šeimos dėl globos (rūpybos).
* 1asmuo išklausė mokymus, tačiau išvados atsisakė.

Taip pat 2019 m. suorganizuoti specializuoti mokymai budintiems globotojams, kuriuos lankė 1 šeima. Teigiamos išvados dėl globos (rūpybos) tapimo šeimynos dalyviu ar įvaikinimo parašytos 8 šeimoms.

2019 m. globos centre vyko tęstiniai mokymai bei savitarpio paramos grupės. Įvyko 22 susitikimai (bendra trukmė 88 akad. val.), kuriuose dalyvavo 115 asmenų.

2019 m. psichologas suteikė 360 individualių konsultacijų globėjams (rūpintojams) ir 495 individualių konsultacijų globojamiems (rūpinamiems) vaikams.

3.5. Atviras jaunimo centras

Atviro jaunimo centro veikla:

* suteikiama saugi laisvalaikio praleidimo erdvė, sudaromos galimybės užsiimti prasminga veikla ir organizuojamas saugus laisvalaikis saviraiškos erdvės nerandantiems jauniems žmonėms, siekiant palengvinti jų integraciją į jų gyvenamąją aplinką;
* vykdoma vaiko minimalios priežiūros priemonė;
* organizuojami motyvaciniai mokymai ir seminarai, supažindinant jaunuolius su darbo rinka, mokslo siekimo galimybėmis, savanorystės galimybėmis, Šakių rajone veikiančiomis jaunimo organizacijomis, į kurių veiklas jie gali įsitraukti ir kitais jaunimui aktualiais klausimais ir problemomis;
* jaunuoliai skatinami įsitraukti ir įtraukiami į savanorystės skatinimo programą „Patsaunoris“;
* jaunuoliai konsultuojami laisvalaikio užimtumo, saviraiškos, dalyvavimo aktyvioje veikloje galimybėmis bei kitais jiems rūpimais klausimais;
* vykdomas individualus socialinis - pedagoginis darbas, ilgalaikės ar trumpalaikės veiklos organizavimas, paremtas produktyviu ir pasitikėjimu pagrįstu bendravimu, kartu padedant jaunam žmogui – atviro jaunimo centro lankytojui, jo šeimai suvokti aplinkybes, padėtį, kurioje jie atsidūrė, sutelkti vidinius išteklius, įsisąmoninti savo vaidmenį, skatinti ir (ar) organizuoti aktyvius veiksmus sprendžiant problemą;
* suteikiama pagalba įgyvendinant jaunimo iniciatyvas;
* jaunuoliai kviečiami aktyviai dalyvauti atviro jaunimo centro ir kitų organizacijų organizuojamuose renginiuose ir veiklose;
* vykdomas mobilus darbas su jaunimu.

2019 m. į atviro jaunimo centro veiklas įsitraukė apie 300 jaunų žmonių ir savanoriavo 8 jaunuoliai, iš kurių 2 ilgalaikiai savanoriai (savanoriavo daugiau nei 3 mėnesius).

Atviras jaunimo centras 2019 m. įvykdė 2 Šakių rajono savivaldybės finansuotus projektus: „Jaunimas ošia 2019“ ir „Mobilus startas“.

Įgyvendinant projektą „Jaunimas ošia 2019“ surengta: 10 maisto gaminimo popiečių, 8 filmų vakarai, 10 stalo žaidimų vakarų – varžybų, 15 informacinių renginių, 8 tarpinstitucinio bendradarbiavimo susirinkimai, 2 orientacinės varžybos jaunimui po Šakius, 2 kraujo donorystės akcijos, taip pat įsigytos kanceliarinės ir ūkinės prekės, skirtos aktyviai atviro jaunimo centro veiklai užtikrinti ir vykdyti informacinę sklaidą, kuri pritraukė jaunimą. Individualiai buvo dirbta su 36 jaunuoliais.

Įgyvendinant projektą „Mobilus startas“, kuris vykdytas Šakių rajono savivaldybės Griškabūdžio seniūnijoje, suorganizuoti 4 maisto gaminimo vakarai, 5 filmų vakarai, 6 stalo žaidimų vakarai, orientacinės varžybos. Į projekto veiklas įtraukta 30 jaunų žmonių, iš jų individualiai dirbta su 5.

Atviras jaunimo centras padėjo organizuoti jaunimo konferenciją „Įjunk šviesą 2019“, kurioje dalyvavo 50 jaunų žmonių. Konferencijos metu įteiktos 6 nominacijos už aktyvią veiklą jaunuoliams bei jaunimo ir su jaunimu dirbančioms organizacijoms. Taip pat bendradarbiaujant su partneriais prisidėta prie daugiau nei 10 jaunimui skirtų renginių organizavimo, padėta surengti 5 dienų stovyklą jaunimui „Tu gali pasirinkti“.

3.6. Neįgaliųjų aprūpinimas techninės pagalbos priemonėmis

Techninės pagalbos priemonės reikalingos užtikrinti neįgaliųjų teises ir galimybes visuomenėje bei sudaryti sąlygas socialinei integracijai ir pilnaverčiam dalyvavimui visuomenės gyvenime. Centras bendradarbiauja su Techninės pagalbos neįgaliesiems centru prie Socialinės apsaugos ir darbo ministerijos Kauno skyriumi (toliau – TPNC Kauno skyrius) ir aprūpina rajono gyventojus techninės pagalbos priemonėmis (neįgaliųjų vežimėliais, vaikštynėmis, ramentais, čiužiniais praguloms išvengti, lazdelėmis ir kita).

 ***1 lentelė.*** *Techninės pagalbos priemonių prašymai, išdavimas ir grąžinimas 2019 m.*

|  |  |  |  |  |
| --- | --- | --- | --- | --- |
| Eil. Nr. | Techninės pagalbos priemonė | Priimti prašymai, vnt. | Išduota, vnt. | Grąžinta, vnt. |
| 1. | Neįgaliųjų vežimėliai | 76 | 73 | 50 |
| 2. | Naktipuodžio kėdutės | 87 | 68 | 50 |
| 3. | Funkcinės lovos | 57 | 45 | 46 |
| 4. | Čiužiniai praguloms išvengti | 17 | 14 | 4 |
| 5. | Vaikštynės | 81 | 64 | 46 |
| 6. | Ramentai | 42 | 69 | 42 |
| 7. | Lazdelės | 11 | 10 | - |
| 8. | Prausimosi vonioje, duše priemonės | 14 | 11 | 7 |
| 9. | Lovos staliukai | 20 | 17 | 15 |
| 10. | Laipteliai į vonią | 2 | 1 | - |
| 11. | Pasėstai praguloms išvengti | - | 1 | - |
| 12. | Antgaliai | 12 | 23 | - |
| 13. | Vaikiška technika | 5 | 5 | - |
| 14. | Paaukštintos tualeto sėdynės | 13 | 10 | 7 |
| 15. | Slankiosios lentos | - | - | 1 |
| 16. | Čiužinio kompensacijai | 28 | **-** | **-** |
| 17. | Įmokos už lovą grąžinimo | 13 | **-** | **-** |
| 18. | Elektrinių vežimėlių kompensacijai | 2 | **-** | **-** |
| 19. | Neįgaliųjų vežimėlių remontui | 5 | **-** | **-** |
| Iš viso: | 485 | 411 | 268 |

2019 m. iš TPNC Kauno skyriaus gauta techninės pagalbos priemonių už 10 135 Eur.

2019 m. priimti 485 asmenų prašymai techninėms pagalbos priemonėms gauti. Sudarytos 387 sutartys ir išduota 411 priemonių. Suteiktos 253 konsultacijos dėl techninių pagalbos priemonių naudojimo, gavimo galimybių, kompensacijų. Kliento aptarnavimo specialistė iš viso suteikė 1417 paslaugų Šakių rajono gyventojams.

3.7. Techninės pagalbos priemonių nuoma

Centras, vadovaujantis Šakių rajono savivaldybės tarybos patvirtinta „Techninių pagalbos priemonių nuomos be eilės įkainių tvarka“, nuomoja priemones asmenims, deklaravusiems gyvenamąją vietą Šakių rajone, kurie pageidauja naudotis techninės pagalbos priemonėmis, laukiant kompensuojamos priemonės arba neatitinka reikalavimų gauti priemonę iš TPNC Kauno skyriaus.

2019 m. sudarytos 96 techninės pagalbos priemonių nuomos sutartys ir išnuomota 111 vienetų techninės pagalbos priemonių. Nuomos registrų žurnale užregistruoti 83 prašymai.

 ***2 lentelė.*** *2019 m. techninės pagalbos priemonių nuomos suvestinė*

|  |  |  |
| --- | --- | --- |
| Eil.Nr. | Techninės pagalbos priemonė | Vienetai |
| 1. | Naktipuodžio kėdutė | 11 |
| 2. | Automatiškai reguliuojama lova | 28 |
| 3. | Deguonies koncentratorius | 2 |
| 4. | Čiužinys praguloms išvengti | 33 |
| 5. | Paaukštinta tualeto sėdynė | 5 |
| 6. | Dušo kėdė | 1 |
| 7. | Lovos staliukas | 5 |
| 8. | Ramentai | 20 |
| 9. | Vežimėlis universalus | 3 |
| 10. | Nugaros atrama | 2 |
| 11. | Laiptų kopiklis | 1 |
| Iš viso: | 111 |

2019 m. funkcinės lovos sustatymo/išardymo paslauga pasinaudojo 15 klientų.

3.8. Asmeninės higienos ir priežiūros paslaugos

Asmeninės higienos ir priežiūros paslaugų organizavimo paskirtis – užtikrinti minimalų asmeninės higienos poreikių patenkinimą Šakių rajono savivaldybės gyventojams. Šios paslaugos teikiamos adresu: Vytauto g. 33, Kudirkos Naumiestis, Šakių rajono savivaldybė.

2019 m. dėl asmeninės higienos ir priežiūros paslaugų kreipėsi 98 asmenys. Socialinė darbuotoja konsultavo 320 kartų.

2019 m. suteiktos 2197 asmeninės higienos ir priežiūros paslaugos, iš jų:

* 488 maudymosi paslaugos;
* 1491 skalbimo paslauga;
* 185 skalbinių džiovinimo paslaugos;
* 33 kartus parduota skalbimo miltelių.

3.9. Transporto paslauga

Centras transporto paslaugas teikia asmenims, kurie dėl negalios, ligos, ar senatvės turi judėjimo problemų, ar dėl nepakankamų pajamų negali naudotis visuomeniniu transportu. Taip pat transporto paslaugos teikiamos asmenims (šeimoms), atsidūrusiems krizinėje situacijoje bei patiriantiems fizinį ar psichologinį smurtą, socialinės rizikos šeimų vaikams. Transporto paslauga teikiama ir asmenims, kuriems reikalingas neįgaliųjų techninės pagalbos priemonių pristatymas ar grąžinimas.

2019 m. Centre užregistruoti 162 prašymai (227 asmenys pasinaudojo transporto paslauga). Dažniausiai asmenys transporto paslauga naudojosi Šakių mieste ir rajone bei vykti į Lietuvos sveikatos mokslų universiteto ligoninės Kauno klinikas.

IV. PAPILDOMOS VEIKLOS

**Bendradarbiavimas su labdaros ir paramos fondu „Maisto bankas“**

Bendradarbiaujant su labdaros ir paramos fondu „Maisto bankas“, dalyvauta pavasarinėje ir rudeninėje akcijoje. Šių akcijų metu Centras surinko 1075,111 kg suaukotų maisto produktų už 2154,20 Eur. Akcijos metu dalyvavo 52 savanoriai, prie šių akcijų prisidėjo 725 maisto produktų aukotojai. Surinkti produktai buvo paskirstyti į 74 maisto paketus, kurie išdalinti senyvo amžiaus ir neįgaliesiems asmenims, gaunantiems mažas mėnesines pajamas bei socialiai remtinoms šeimoms, auginančioms 3 ir daugiau vaikų bei vienišoms mamoms, auginančioms vaikus.

**Paskutinės dienos maisto produktų dalinimas**

Bendradarbiaujant su labdaros ir paramos fondu yra dalijami iš prekybos centrų paskutinės dienos maisto produktai. Per 2019 m. iš UAB „Palink“ prekybos tinklo gauta virš 8010,54 kg paskutinės dienos maisto produktų, kurių vertė 14 085,24 Eur. Nuo gegužės mėn. prie šios veiklos prisidėjus UAB „Maxima“ prekybos centrui, per 2019 m. gauta virš 1963,17 kg paskutinės dienos maisto produktų, kurių vertė apie 3 269,44 Eur. Produktai išdalinti 3487 kartus skurdžiai gyventiems rajono gyventojams.

**Projektas „Vaikų svajonės“**

Centras nuo 2019 m. spalio 30 d. iki 2019 m. gruodžio 31 d. dalyvavo projekte „Vaikų svajonės“. Projektas – tai tarpininkas tarp Lietuvos savivaldybių socialinių darbuotojų, kurie rūpinasi sudėtingomis socialinėmis sąlygomis gyvenančiais vaikais. Šio projekto tikslas – išpildyti vaikų nuo 2 iki 14 metų amžiaus Šv. Kalėdų svajones.

Prie projekto įgyvendinimo prisidėjo 14 socialinių darbuotojų, dirbančių su šeimomis bei globos centro specialistės. Internetinėje svetainėje [www.vaikusvajones.lt](http://www.vaikusvajones.lt/) buvo užregistruotos 255 Šakių rajono vaikų svajonės. Svajones pildė vietiniai gyventojai, taip pat nemažai dovanų nupirko užsienyje gyvenantys lietuviai, prie svajonių pildymo prisidėjo ir įvairios įmonės. 2019 m. projekto „Vaikų svajonės“ Šakių rajone buvo įgyvendintos 225 vaikų svajonės.

**Projektas „Socialinių paslaugų kokybės gerinimas, taikant EQUASS kokybės**

**sistemą“**

2019 m. birželio mėn. pasirašyta sutartis su VšĮ „Valakupių reabilitacijos centru“ dėl dalyvavimo  projekte „Socialinių paslaugų kokybės gerinimas, taikant EQUASS kokybės sistemą“. Nuo sutarties pasirašymo Centre pradėtas EQUASS kokybės standarto diegimas.

**Projektas „Buities tvarkymo paslaugų plėtra ir savanoriškos veiklos skatinimas Šakių mieste“**

2019 m. lapkričio mėn. pasirašyta sutartis su Europos socialinio fondo agentūra dėl projekto „Buities tvarkymo paslaugų plėtra ir savanoriškos veiklos skatinimas Šakių mieste“ finansavimo. Projekto trukmė 24 mėnesiai, vertė -24 887,31 Eur.

V. CENTRO FINANSAVIMAS

Centro veiklai užtikrinti, savarankiškoms funkcijoms vykdyti 2019 m. patvirtinta ir papildyta iš savivaldybės biudžeto (finansavimo šaltinis Z) 369 861 Eur metinė sąmata, iš valstybės biudžeto (finansavimo šaltinis D) metinė sąmata 362 472 Eur. Taip pat 2019 m. specialiosioms programoms vykdyti patvirtinta metinė programos sąmata (įstaigos pajamos) 62 000 Eur.

***3 lentelė.*** *Centro finansavimas 2019 m.*

|  |  |  |
| --- | --- | --- |
| Eil. Nr. | Finansavimas | Eur |
| 1. | Šakių rajono savivaldybės biudžetas  | 369 861 |
| 2. | Valstybės tikslinė dotacija  | 362 472 |
| 3. | Įstaigos pajamos  | 62 000 |
|   | Iš viso: | 794 333 |

2019 m. daugiausiai lėšų surinkta teikiant Integralios pagalbos (dienos socialinės globos) ir pagalbos į namus paslaugas.

***3 paveikslėlis.*** *Surinktos lėšos 2019 m. pagal teikiamas paslaugas*

***4 lentelė.*** *2019m. gautų asignavimų panaudojimas*

|  |  |  |  |  |
| --- | --- | --- | --- | --- |
| Eil. Nr. | Išlaidų pavadinimas | Šakių rajono savivaldybės biudžetas,Eur | Valstybės tikslinėdotacijaEur | Įstaigos pajamosEur |
| 1. | Darbo užmokestis ir socialinis draudimas, ligospašalpa | 317 351 | 355 831 | 36 179 |
| 2. | Medikamentai ir medicininių paslaugų išlaidos | - | - | 213 |
| 3. | Ryšių paslaugos | - | - | 1 203 |
| 4. | Transporto išlaikymas | 14 417 | - | 8 209 |
| 5. | Komandiruočių išlaidos | - | - | 159 |
| 6. | Materialiojo turto paprastojo remonto išlaidos | - | - | 389 |
| 7. | Kvalifikacijos kėlimo išlaidos | - | 6 641 | 1 953 |
| 8. | Komunalinių paslaugų įsigijimo išlaidos  | 1 595 | - | 1 578 |
| 9. | Informacinių technologijų prekių ir paslaugų įsigijimo išlaidos | - | - | 1 547 |
| 10. | Reprezentacinės išlaidos | - | - | 44 |
| 11. | Kitų prekių ir paslaugų įsigijimo išlaidos | 36 498 | - | 5 526 |
| 12. | Transporto priemonių įsigijimo išlaidos | - | - | 5 000 |
|  | Iš viso: | 369 861 | 362 472 | 62 000 |

2019 m. gautų asignavimų panaudojimas pateiktas 4 lentelėje. Valstybės tikslinė dotacija panaudota projekto ,,Integralios pagalbos namuose plėtra Šakių rajone” socialinio darbuotojo ir socialinio darbuotojo padėjėjų bei socialiniams darbuotojams, dirbantiems su šeima darbo užmokesčiui ir socialiniam draudimui, kvalifikacijai.

|  |
| --- |
|  |

2019 m. vykdant įvairius projektus gautas 114 409,88 Eur finansavimas.

***5 lentelė.*** *Projektų lėšos 2019 m.*

|  |  |  |
| --- | --- | --- |
| Eil. Nr. | Projekto pavadinimas | Eur |
| 1. | Projektas „Integralios pagalbos plėtra namuose Šakių rajone“ (Europos Sąjungos fondo lėšos) | 78 120,92 |
| 2. | Projektas „Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra (Europos Sąjungos fondo lėšos) | 34 288,96 |
| 3. | Projektas „Gera sveikata - kokybiškesnis gyvenimas“ (Šakių rajono savivaldybės lėšos) | 800,00 |
| 4. | Projektas „Jaunimas ošia 2019 “ (Šakių rajono savivaldybės lėšos) | 600,00 |
| 5. | Projektas „Mobilus startas“ (Šakių rajono savivaldybės lėšos) | 600,00 |
|   | Iš viso: | 114 409,88 |

Įgyvendinant projektą „Integralios pagalbos plėtra Šakių rajone“ iš Europos Sąjungos fondo buvo gauta 78 120,92 Eur lėšų, kurie panaudoti medicininio personalo darbo užmokesčiui ir transporto išlaikymui.

Vykdant globos centro funkcijas yra vykdomas projektas „Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra. Gautos lėšos projekto veiklai panaudotos darbo užmokesčiui ir darbo vietų įrengimui.

Vykdant projektą „Gera sveikata - kokybiškesnis gyvenimas“ gauta 800 Eur, kurie panaudoti 2 seminarams ir dailės terapijai organizuoti.

Vykdant atviro jaunimo centro veiklą 2019 m. įgyvendinti 2 projektai. Bendra projektų vertė 1 200 Eur, kurie skirti įvairių renginių organizavimui ir priemonių įsigijimui.

VI. DOKUMENTŲ VALDYMAS

***6 lentelė.*** *Centro veiklą reglamentuojantys rodikliai 2019 m.*

|  |  |  |
| --- | --- | --- |
| Eil.Nr. | Veiklą reglamentuojantys rodikliai | Vnt. |
| 1. | Veiklos organizavimo įsakymai:* Veiklos klausimai
* Personalo klausimai
* Atostogų ir komandiruočių klausimai
 | **1858**906661291 |
| 2***.*** | Gauti ir išsiųsti įvairaus pobūdžio raštai | **2225** |
| 3. | Socialinių paslaugų teikimo sutartys ir jų pakeitimai:* Pagalbos į namus paslaugų teikimo sutartys ir jų pakeitimai
* Integralios pagalbos (dienos socialinės globos) paslaugų teikimo sutartys ir jų pakeitimai
* Socialinio darbo su šeima sutartys
* Pagalbos teikimo sutartys
 | **270**15841692 |
| 4. | Pasirašytos sutartys ir papildomi susitarimai:* Praktinio mokymo sutartys (studentų praktika)
* Kitos sutartys
 | **49**346 |
| 5. | Pinigų priėmimo kvitai | **1540** |

**Viešieji pirkimai**

Centras viešuosius pirkimus atlieka vadovaudamasis Lietuvos Respublikos Viešųjų pirkimų įstatymu ir poįstatyminiais aktais (Vyriausybės nutarimais ir ministrų įsakymais), Viešųjų pirkimų tarnybos direktoriaus įsakymais bei rekomendacijomis, Centro supaprastintų viešųjų pirkimų taisyklėmis.

2019 m. buvo įvykdyti 8 pirkimai už 904 Eur per Centrinę pirkimų organizacijos sistemą. Pagrindiniai pirkimai: biuro popierius, kanceliarinės prekės, buities prekės.

2019 m. bendra sudarytų sutarčių, kurių nereikalaujama skelbti, atlikus mažos vertės pirkimus, vertė 40 467 Eur. Mažos vertės pirkimų bendra visų sudarytų rašytinių sutarčių vertė 27 338 Eur ir bendras pirkimų skaičius 10, iš jų:

* prekės - 1 pirkimas ( 12 012 Eur);
* paslaugos - 9 pirkimai (15 326 Eur).

VII. IŠORINĖ IR VIDINĖ KOMUNIKACIJA

**Pasitarimai – susirinkimai:**

* + įvyko 156 administracijos darbuotojų pasitarimai;
	+ įvyko 12 socialinių darbuotojų, dirbančių su šeimomis pasitarimų;
	+ organizuoti 4 visuotiniai darbuotojų susirinkimai.

**Šventės, tradicijos, minėjimai:**

* sausio 13 d. 8 val. pilietinė akcija „Žvakutė lange“;
* balandžio 18 d. Kudirkos Naumiestyje suorganizuotas renginys ,,Pasiruošimas Velykoms";
* liepos 1 d. globėjų (rūpintojų) dienos minėjimas;
* liepos 5 d. dalyvauta kasmetinėje Šakių miesto šventėje;
* rugsėjo 24 d. minėta profesinė Lietuvos socialinių darbuotojų diena;
* gruodžio 13 d. Centro Kalėdinė popietė;
* gruodžio 18 d. Centro administracija švenčių proga lankė paslaugų gavėjus;
* gruodžio 23 d. globėjų (rūpintojų) dienos minėjimas bei Kalėdinė popietė kartu su globėjais ir globojamais vaikais;
* gruodžio mėn. Šakių rajono seniūnijose suorganizuoti Kalėdiniai renginiai vaikams;
* Tradiciškai kasmet paslaugų gavėjai pagerbiami gimimo dienos ir asmenių jubiliejų progomis.

Atnaujinti visi Centro teikiamų paslaugų lankstinukai bei pagaminti globos centro plakatai.

**Bendradarbiavimas:**

 Centras, spręsdamas rajono gyventojų socialines problemas, daugiausiai bendradarbiavo su:

* Šakių rajono savivaldybės administracijos Socialinės paramos skyriumi;
* Valstybės vaiko teisių apsaugos ir įvaikinimo tarnyba;
* Marijampolės apskrities vyriausiojo policijos komisariato Šakių rajono policijos komisariato skyriumi;
* Šakių rajono savivaldybės Bendruomeniniais šeimos namais;
* Šakių rajono savivaldybės seniūnijomis;
* Šakių rajono savivaldybės Pedagogine psichologine tarnyba;
* Šakių rajono savivaldybės švietimo ir ugdymo įstaigomis;
* BĮ Kukarskės globos namais;
* VšĮ Kudirkos Naumiesčio parapijos socialinės pagalbos centru;
* Marijampolės apskrities moters veiklos centru;
* Respublikiniu priklausomybės ligų centru;
* Gydymo įstaigomis;
* Kitų rajonų socialinių paslaugų centrais;
* Šakių rajono savivaldybės tarpinstitucinio bendradarbiavimo koordinatoriumi;
* Lietuvos Respublikos Socialinės apsaugos ir darbo ministerija;
* Vilkaviškio rajono Pilviškių ,,Santakos" gimnazija;
* Kalvarijos savivaldybės šeimos globos namais ,,Sangrūda";
* Jurbarko rajono savivaldybės Eržvilko motinos ir krizių centru;
* Šilutės rajono savivaldybės Švėkšnos ,,Diemedis" ugdymo centru;
* Priklausomybės ligų reabilitacijos bendruomenėmis;
* Vilijampolės socialinės globos namais;
* VšĮ ,,Vilties žiedas";
* Vaiko gerovės centru „Pastogė“;
* UAB „Projektų įgyvendinimo grupė“;
* Rokiškio rajono savivaldybės „Obelių vaikų globos namais“;
* Kazlų Rūdos savivaldybės administracijos Socialinės paramos ir civilinės metrikacijos skyriumi;
* Vilkaviškio rajono švietimo pagalbos tarnyba;
* VšĮ Šakių vaikų globos namais;
* Globos namų ,,Užuovėja" vaikų nukentėjusių nuo seksualinės prievartos pagalbos centru;
* Lietuvos probacijos tarnyba;
* Kitomis nevyriausybinėmis organizacijomis ir kt.

VIII. STIPRYBĖS, SILPNYBĖS, GALIMYBĖS IR GRĖSMĖS

|  |  |
| --- | --- |
| **STIPRYBĖS** | **SILPNYBĖS** |
| 1. Aiški struktūruota darbo tvarka, kryptingai planuojamas ir organizuojamas darbas teikiant socialines paslaugas.
2. Žmogiškieji ištekliai: darbuotojų išsilavinimas, kompetencija, patirtis.
3. Centro darbuotojams suteikta galimybė keltis kvalifikaciją. Siekiant išvengti kelionių išlaidų ir laiko sąnaudų, įvairūs mokymai organizuojami ir vykdomi Centre.
4. Socialiniams darbuotojams, atvejo vadybininkams, globos koordinatoriams bei budinčiam globotojui nuolat organizuojamos supervizijos.
5. Vykdomas glaudus, aktyvus bendravimas ir bendradarbiavimas su kitomis institucijomis, iškylančios problemos sprendžiamos nedelsiant.
6. Stiprus atvejo vadybininkų, socialinių darbuotojų, dirbančių su šeima bei globos centro darbuotojų komandinis darbas.
7. Atsiradus atvejo vadybai, sustiprėjo socialinio darbuotojo, dirbančio su šeimomis darbas.
8. Kokybiškas globos centro darbuotojų darbas. Per 2019 m. nei vienas vaikas nebuvo apgyvendintas globos namuose.
9. Centro darbuotojai aprūpinti darbo priemonėmis.
 | 1. Neužtikrinamos darbuotojams darbo sąlygos pagal teisės aktus įtvirtintus reikalavimus, administracinėse patalpose perteklinis darbuotojų skaičius.
2. Centro teritorijoje neužtikrinamos automobilių stovėjimo vietos, todėl yra ribotos galimybės pasistatyti automobilius.
3. Sunku rasti kvalifikuotus darbuotojus, kurie teiktų paslaugas atokiose gyvenvietėse gyvenantiems paslaugų gavėjams.
4. Centre dauguma transporto priemonių senos, kurios reikalauja didesnių sąnaudų (remontui ir kurui).
5. Dalis darbuotojų atokiose rajono vietose dirba nepilnais darbo krūviais.
6. Centro teikiamų paslaugų gavėjų artimieji ne visada suinteresuoti bendradarbiauti su Centro darbuotojais. Dažnai siekiama tiesiog permesti atsakomybę už artimųjų gerovę Centro darbuotojams.
7. Kartais darbuotojo kasmetinių atostogų ar nedarbingumo laikotarpiu sunku užtikrinti kokybiškas paslaugas dėl didėjančio kito darbuotojo darbo krūvio.
8. Socialiniams darbuotojams dirbantiems su šeimomis sunku teikti kokybiškas paslaugas dėl didelių kuro sąnaudų.
 |
| **GALIMYBĖS (perspektyvos)** | **GRĖSMĖS** |
| 1. Padidinus finansavimą iš Šakių rajono savivaldybės biudžeto atsirastų galimybė atnaujinti transporto priemones.
2. Užtikrinti racionalesnį ir efektyvesnį paslaugų tinklo sukūrimą bei garantuoti klientų poreikių tenkinimą.
3. Siekiant užtikrinti tinkamas darbuotojams darbo sąlygas plėsti esamas Centro patalpas (statyti priestatą).
4. Padidinus finansavimą atsirastų galimybė prie Centro įrengti automobilių stovėjimo aikštelę.
5. Aprūpinti socialinio darbuotojo padėjėjus transporto priemonėmis ir kuru, kad būtų galima teikti paslaugas paslaugų gavėjams, kurie yra labiausiai nutolę nuo miesto.
 | 1. Susiduriama su sunkumais rasti profesionalių kvalifikuotų darbuotojų. Ilgainiui tai gali daryti įtaką Centro teikiamų paslaugų kokybei.
2. Darbo specifika lemia tai, kad Centro darbuotojams tenka susidurti su agresyviais, psichikos ir kitomis ligomis sergančiais asmenimis. Darbuotojai gali būti fiziškai sužaloti, susirgti užkrečiamomis ligomis, nuolat patirti psichologinį smurtą.
 |

Direktorė Vilma Bielskienė